### | | | | --- | --- | | | | | --- | | **Byråd** 25. februar 2020 Sagsnr. 710-2016-14953 Dok.nr. 710-2020-36159 Jytte Jacobsen | | 27.                 Anlægsbevilling til realisering af program for områdefornyelse af Dommerparken, Hammel - Åbent

###

|  |  |
| --- | --- |
| Tidl. politisk behandling | BY, 15.12.15, pkt. 176, BY, 24.04.17, pkt. 61, BY 27.02.18, pkt. 29 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en bevilling på
6,0 mio. kr. til færdiggørelse af etape 2 i masterplanen for Dommerparken i
Hammel.

Formålet med bevillingen er, at fortsætte omdannelsen af det
overflødiggjorte erhvervsområde til et mere boligegnet byområde i
overensstemmelse med den masterplan for Dommerparken, som Byrådet godkendte 24.
juni 2014.

Bevillingen skal finansiere færdiggørelsen af etape 2, som
omfatter en række afsluttende indsatser i Dommerparkens nordlige del, i området
omkring Tagdækkervej samt nedrivning af ejendommen [adresse].

Anlægsarbejderne omfatter følgende hovedopgaver:

·
Nedrivning af de kommunalt ejede erhvervsbygninger på
Tagdækkervej 3, 5 og 7 samt ejendommen på [adresse] 18.

·
Håndtering af forurening på ejendommene. Dette omfatter i særlig
grad en kortlagt forurening på Tagdækkervej 7.

·
Lukning af Tagdækkervej ved de eksisterende erhvervsejendomme
langs Industrivej og nyetablering af en ny lukket boligvej med tilslutning til
forbindelsesvejen, Dommerparken.

·
Færdiggørelse af den grønne bufferzone/korridor på tværs af
Tagdækkervej.

Afgrænsningen af etape 2 fremgår af vedlagte kort.

**VURDERING**

Status for realiseringen af masterplanen er, at størstedelen
af området er færdigetableret med veje, pladser og grønne områder. Tilbage står
færdiggørelsen af to afgrænsede delområder, herunder etape 2 i området omkring
Tagdækkervej i [adresse] nordlige del samt etape 3 i området omkring
’Frysehuset’, som ligger på [adresse] i [adresse] sydlige del.

De omhandlende bygninger på
Tagdækkervej og Anbækvej er skæmmende for området, hvorfor fjernelsen af
bygningerne har en presserende karakter.

Nedrivningsarbejderne forventes at
kunne gennemføres i umiddelbar forlængelse af bevillingen, idet der er sket
bygningskortlægning af miljøfremmede stoffer samt sket afgrænsning af den
kendte forurening på Tagdækkervej 7. Parallelt med nedrivning og håndtering af
jordforurening vil anlægsarbejderne bliver udbudt. Anlægsarbejderne forventes
afsluttet i første halvdel af 2021.

Realiseringen af denne etape er
muliggjort gennem vedtagelse af Lokalplan nr. 368, der udstikker de overordnede
rammer for områdets indretning, anvendelse og udformning. Lokalplanen muliggør
dog ikke, at der kan opføres boliger på Tagdækkervej 3, 5 og 7, hvorfor der vil
skulle udarbejdes en ny lokalplan for denne del af området, inden det kan
bebygges.

**ØKONOMI**

Anlægsudgifterne til den resterende del af etape 2 udgør
overslagsmæssigt 6,0 mio. kr. til udgifter til
klargøring og udvikling af Dommerparken i Hammel, fordelt som følger.

|  |  |
| --- | --- |
| **Projekt** | **Beløb** |
| Nedrivningsomkostninger | 2.400.000 kr. |
| Oprensning af forurening | 800.000 kr. |
| Udbud og tilsyn | 200.000 kr. |
| Vejanlæg, belysning og beplantning | 1.800.000 kr. |
| Uforudsete udgifter | 800.000 kr. |
| **I alt** | **6.000.000 kr.** |

Der er i Budget 2020-23 afsat et
rådighedsbeløb på 6,0 mio. kr. i 2020, 6,95 mio. kr. i 2021 og 2,5 mio. kr. i
2023 til færdiggørelse af anlægsarbejderne forbundet med klargøring og
udvikling af Dommerparken.

Udgifterne til klargøring af
området forventes på et senere tidspunkt delvist at blive modsvaret af salg af
storparceller til boligbyggeri i området.

**INDDRAGELSE**

Der har i forbindelse med masterplanens udarbejdelse og
politiske vedtagelse været borgerinddragelse i form af borgermøder, individuelle
møder med lodsejere, samt borgerarrangementer i området.

**INDSTILLING**

Direktøren for Teknik og Miljø indstiller til Byrådet:

1.
At der godkendes en anlægsbevilling til udgifter på 6,0 mio. kr. til
færdiggørelse af etape 2 i [adresse] i Hammel, som finansieres af det
afsatte rådighedsbeløb i 2020.

### BESLUTNING

***Teknik- og Miljøudvalget, 6. februar 2020:***

Fraværende:Ingen

Indstilles godkendt.

***Økonomiudvalget, 18. februar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Etape 2 kortbilag | 710-2020-15117 |